בפנייה לקבלת אישור מוועדת אתיקה מחלקתית יש להגיש את המסמכים הבאים:

1. הצעת מחקר שקיבלה את אישור המנחה ושופט/ת נוספ/ת בהתאם להנחיות הפקולטה.

2. הצעת מחקר מקוצרת – על ההצעה להתייחס בקצרה למטרת ושאלות המחקר (אין צורך בפירוט של סקירת הספרות) ולפרט את החלק המתודולוגי. בעיקר נדרש פירוט של כלי המחקר, הדרך לגיוס נחקרים/משתתפי מחקר, והבעיות האתיות שיכולות להיווצר במהלך המחקר. כמו כן, על ההצעה לכלול את דרכי ההתמודדות עם הבעיות האתיות באופן שיבטיח הגנה על משתתפי המחקר. אורך ההצעה המקוצרת (עד שני עמודים).

3. טופס הסכמה מדעת – יש לצרף את הטופס המפורט עליו יחתמו הנחקרים/משתתפי המחקר. יש לכתוב את הטופס בשפה ברורה, תוך כדי רגישות למאפייני הנחקרים/משתתפי המחקר.
ניתן להשתמש בטופס שנכלל בטופסי הועדה. במידה ותרצו להשתמש בטופס שונה, אנא העזרו בדוגמאות המופיעות כאן **דוגמאות טופס הסכמה מדעת**

4. אישור על השלמת קורס מקוון באתיקה (CITI)- אישור זה נדרש מתלמידי /ות מחקר )תואר שני /שלישי( וסגל אקדמי.

סטודנטים לתואר ראשון, אשר עורכים מחקר במסגרת הקורס סמינר מחקר, פטורים מהגשת אישור זה. [**לחצו כאן למעבר אל אתר CITI**](http://www.citiprogram.org/citidocuments/welcome/welcome.html)

**במקרים מיוחדים אין בסמכותה של וועדת האתיקה המחלקתית לאשר את המחקר. במקרים אלה, על החוקר/ת להפנות את הצעת המחקר לועדת האתיקה האוניברסיטאית בלבד.** [**לחצו כאן למעבר אל ועדת האתיקה האוניברסיטאית.**](https://ethicscomm.bgu.ac.il/home)

**המקרים בהם נדרש אישור וועדת אתיקה אוניברסיטאית:**

1. מחקרים הממומנים על ידי גוף חיצוני .

או/ו

2. . מחקרים הכוללים משתתפים/ות מהקבוצות הבאות:

א. נשים בהריון

ב. פליטים או שוהים בלתי חוקיים

ג. אסירים

ד. קטינים

ה. אנשים המתמודדים עם מצבים פסיכיאטריים

ו. אנשים אשר משתתפים בתוכניות של שירותי רווחה או ארגונים אחרים

**תלמידי/ות מחקר, אשר מתלבטים/ות לאיזו וועדה עליהם/הן לפנות, נא התייעצו עם המנחה.**